钦定古今图书集成/明伦汇编/氏族典/第145卷 > 《廖用贤尚友录》 > 孙贲
## 钦定古今图书集成/明伦汇编/氏族典/第145卷 > 《廖用贤尚友录》 > 孙贲

按《吴志孙贲传》：“贲字伯阳，父羌，字圣壹，坚同产兄也。
贲早失二亲，弟辅婴孩，贲自赡育，友爱甚笃。为郡督
邮，守长。坚于长沙举义兵，贲去吏从征伐。坚薨，贲摄
帅，馀众扶送灵柩。后袁术徙寿春，贲又依之。术从兄
绍用会稽周昂为九江太守，绍与术不协，术遣贲攻
破昂于阴陵，术表贲领豫州刺史，转丹阳都尉，行征”
卤将军击刘繇，繇走豫章。术僭号，署置百官，除贲九
江太守，贲不就，弃妻孥还江南。时策已平吴、会二郡，
贲与策征庐江太守刘勋、江夏太守黄祖。军旋闻繇
病死，过定豫章，上贲领太守，后封都亭侯。建安十三
年，使者刘隐奉诏拜贲为征卤将军，领郡如故。在官
十一年卒。